**ԱՄՓՈՓԱԹԵՐԹ**

«Հայաստանի Հանրապետության կառավարության 2021 թվականի փետրվարի 22-ի N 223-Ն որոշման մեջ փոփոխություններ և լրացում կատարելու մասին» Կառավարության որոշման նախագծի

|  |  |
| --- | --- |
| ՀՀ ֆինանսների նախարարություն | 19.03.2021 |
| N 01/26/4057-2021 |
| Ուսումնասիրելով 12/03/2021թ. թիվ ՄԱ//10691-2021 գրությամբ ներկայացված ՀՀ կառավարության որոշման նախագիծը՝ հայտնում ենք հետևյալը.1. նկատի ունենալով, որ նախագծի 1-ին կետում նշված՝ ՀՀ կառավարության 30/12/2021թ. N 2215-Ն որոշման NN 9, 9.1 և 10 հավելվածներում նախատեսվող փոփոխությունները վերաբերում են ՀՀ կառավարության 22/02/2021թ. N 223-Ն որոշման համապատասխանաբար NN 3, 4 և 5 հավելվածներում նշված ցուցանիշների փոփոխությանը, ուստի առաջարկում ենք հղումը կատարել տվյալ որոշմանը՝ միաժամանակ նշելով նաև փոփոխության ենթակա ցուցանիշները,2. ՀՀ կառավարության 22/02/2021թ. N 223-Ն որոշման N 5 հավելվածում նշված ապրանքները և ծառայությունները ձեռք են բերվում «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի հիման վրա՝ հրատապ մեկ անձից գնման ընթացակարգով, որը գնումների պլանում նշվում է «ՀՄԱ» բառով։ Նշվածով պայմանավորված՝ նախագծի 1-ին կետից որպես ավելորդ դրույթ առաջարկում ենք հանել «… իսկ N 10 հավելվածում «Գնման ձևը» սյունակի «ՀՄԱ» բառը փոխարինել «ՄԱ» բառով:» բառերը: Ինչպես նաև նկատի ունենալով, որ վերոհիշյալ հիմքով գնման գործընթաց կազմակերպելու դեպքում գործում են ՀՀ կառավարության 04/05/2017թ. N 526-Ն որոշմամբ հաստատված կարգի 71-րդ կետի 1-ին ենթակետով սահմանված կարգավորումները, ուստի առաջարկում ենք խմբագրել նախագծի 2-րդ կետով առաջարկվող՝ ՀՀ կառավարության 22/02/2021թ. N 223-Ն որոշման մեջ ավելացվող 2.1 կետը և ճշտել նախատեսվող բացառությունները: 3. Նախագծի փաթեթը չի պարունակում հիմնավորումներ վերոնշյալ կարգի 71-րդ կետի 1-ին ենթակետի զ պարբերության պահանջների նկատմամբ սահմանվող բացառության կիրառման վերաբերյալ, մասնավորապես՝ թե պատվիրատուն ինչպես է ապահովելու պայմանագրի (կանխավճարի) և որակավորման ապահովման պայմանները չկիրառելու դեպքում առաջանալիք հնարավոր ռիսկերի նվազեցումը:Միաժամանակ հայտնում ենք, որ ՀՀ կառավարության 22/02/2021թ. N 223-Ն որոշման N 5 հավելվածում ներառված «վառելիքի համար նախատեսված փայտ» գնման առարկայի ԳՄԱ կոդն է 03411111, ուստի առաջարկում ենք նախագծով ուղղում կատարել նաև հիշյալ հավելվածում: | Ընդունվել է, խմբագրվել էԸնդունվել է ի գիտությունՉի ընդունվել, քանի որ պայմանագրով չի նախատեսվում կանխավճար, իսկ ֆինանսական միջոցներիփոխհատուցումը կիրականացվի ծառայության մատուցման ավարտից հետո՝ պատասխանատու ստորաբաժանման դրական եզրակացության հիմքով։Ընդունվել է, խմբագրվել է |
| ՀՀ արդարադատության նախարարություն | 28.04.2021 |
| /27.2/10149-2021 |
| 1. «Հայաստանի Հանրապետության կառավարության 2021 թվականի փետրվարի 22-ի N 223-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին ենթակետով նախատեսվում է փոփոխություն կատարել ՀՀ կառավարության 2021 թվականի փետրվարի 22-ի 223-Ն որոշման մեջ: Այս առումով հայտնում ենք, որ համաձայն «Նորմատիվ իրավական ակտերի մասին» օրենքի 34-րդ հոդվածի 5-րդ մասի՝ սահմանված կարգով պաշտոնապես հրապարակված և ուժի մեջ մտած փոփոխություններ կամ լրացումներ նախատեսող նորմատիվ իրավական ակտում փոփոխությունների կամ լրացումների մասով փոփոխություն կամ լրացում չի կատարվում: Նոր փոփոխությունները կամ լրացումները կատարվում են միայն հիմնական ակտում: Ելնելով վերոգրյալից՝ նախագծով նախատեսված փոփոխություններն անհրաժեշտ է նախատեսել հիմնական ակտում՝ համաձայն «Նորմատիվ իրավական ակտերի մասին» օրենքի պահանջների:2. Միաժամանակ հարկ ենք համարում նշել, որ «Նորմատիվ իրավական ակտերի մասին» օրենքի 6-րդ հոդվածի 4-րդ մասի համաձայն՝ նորմատիվ իրավական ակտի նախագիծը հիմնավորման հետ մեկտեղ փորձաքննության են ուղարկում համապատասխան ակտն ընդունելու իրավասություն ունեցող մարմինը կամ Կառավարության անդամը, ինչպես նաև Կառավարությանը և վարչապետին ենթակա մարմինները: «Նորմատիվ իրավական ակտերի մասին» օրենքի 6-րդ հոդվածի 5-րդ մասի համաձայն՝ Փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը:Վերոգրյալ կարգավորումների համադրված և բովանդակային վերլուծությունից պարզ է դառնում, որ համապատասխան նորմատիվ իրավական ակտն ընդունելու իրավասություն ունեցող մարմինը Նախագիծը փորձաքննության պետք է ուղարկի նախագծի հիմնավորման հետ մեկտեղ: Փորձաքննության ներկայացվող նորմատիվ իրավական ակտին կցվող հիմնավորման մեջ պարտադիր պետք է շարադրվեն կարգավորման ենթակա ոլորտի կամ խնդրի սահմանումը, առկա իրավիճակը, կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը: Այնինչ, տվյալ պարագայում նախագծին կից ներկայացված հիմնավորումը թերի է և չի արտացոլում նախագծով կատարվող փոփոխությունների անհրաժեշտությունը և բուն էությունը: Ելնելով վերոգրյալից՝ գտնում ենք, որ նախագծի հիմնավորումն անհրաժեշտ է լրամշակել: | Ընդունվել է, խմբագրվել էԸնդունվել է, խմբագրվել է |
| ՀՀ կառավարության ֆինանսատնտեսական նախարարական կոմիտեի նիստ | 25.05.2021 |
|  | № ԿԱ/92-2021 արձանագրության 7-րդ կետ |
| Նախագծի հիմնավորման 2-րդ կետը լրացնել 71-րդ կետի պահանջների կիրառման վերաբերյալ | Ընդունվել է, խմբագրվել է |
| Նախագծի հիմնավորման 4-րդ կետում խմբագրել արտահայտությունը խմբագրել հետևյալ բովանդակությամբ․ «Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություն» և «Հայաստանի Հանրապետության կառավարության 2021 թվականի փետրվարի 22-ի N 223-Ն որոշման մեջ լրացում կատարելու մասին»  | Ընդունվել է, խմբագրվել է |
|  |  |